cyanic-selkie/wikianc huggingface dataset:
პოვერტი-პოინტის მიწაყრილები
არქეოლოგიური ძეგლის 3,68 კმ² ტერიტორია, რომელსაც იკვე უწოდეს „ჩრდილოეთ ამერიკაში აღმოჩენილი უდიდესი და ყველაზე კომპლექსური არქაული მიწაყრილები“, ეროვნულ ძეგლად არის აღიარებული.
სქოლიო
კატეგორია:მსოფლიო მემკვიდრეობის ძეგლები აშშ-ში
პოკო
პოკო (Poko) — ქალაქი და ტერიტორია ქვემო უელეს პროვინციაში, რომელიც მდებარეობს კონგოს დემოკრატიულ რესპუბლიკაში. 2012 წლის მონაცემებით ქალაქში 11 253 მცხოვრებია. ქალაქი გაშენებულია მდინარე პოკოზე.
სქოლიო
კატეგორია:კონგოს დემოკრატიული რესპუბლიკის ქალაქები
მაჩალა
მაჩალა (Machala) — ქალაქი სამხრეთ-დასავლეთ ეკვადორში, ელ-ოროს პროვინციის დედაქალაქი. მდებარეობს გუაიაკილის ყურესთან, ნაყოფიერ დაბლობზე. 241 606 მცხოვრებით, წარმოადგენს ეკვადორის მეხუთე უდიდეს ქალაქს და მეორე უდიდეს ნავსადგურს, რომელსაც ხშირად ბანანების მსოფლიო დედაქალაქს უწოდებენ.
ეკონომიკა
მაჩალა რეგიონის სოფლის მეურნეობის ინდუსტრიის კომერციული ცენტრია. განსაკუთრებით დიდია ბანანის, ყავისა და კაკაოს ვაჭრობა. განსაკუთრებით დიდია ექსპორტზე ორიენტირებული ბანანების ინდუსტრია, რაც ქალაქის ეკონომიკაში უზარმაზარ როლს თამაშობს. პუერტო-ბოლოვარის პორტიდან ბანანების ექსპორტი ძირითადად ჩრდილოეთ ამერიკაში ხდება. ქალაქი გუაიაკილის სიახლოვეს მდებარეობა, მაჩალას მნიშვნელოვანი სატრანსპორტო ცენტრის ფუნქციებსაც ანიჭებს. ბევრი მგზავრი, რომელიც სამხრეთით, პერუსკენ ან ჩრდილოეთით, გუაიაკილისაკენ მიემართება, სწორედ მაჩალას გაივლის.
ქალაქი
მაჩალის ცენტრალურ მოედანზე მდებარეობს დიდი კათოლიკური ეკლესია. ცენტრში მრავალი სასტუმროა. კლიმატი ნახევრად უდაბნოს ზონისაა.
სქოლიო
კატეგორია:ეკვადორის ქალაქები
დუქანი
დუქანი (არაბ.- სავაჭრო სახლი; სახელოსნო) — მცირე სავაჭრო და სახელოსნო (ზოგჯერ სასადილოც) სახლები თბილისსა და სხვა ქალაქებში XVII საუკუნიდან, როდესაც ტერმინი „დუქანი“ შეენაცვლა ქულბაქს. XVII-XVIII საუკუნეებში ქულბაქი და დუქანი სინონიმები იყო. დასავლეთ საქართველოში დუქანი XIX საუკუნიდან დამკვიდრდა, XVII-XVIII საუკუნეებში კი იმავე მნიშვნელობით იხმარებოდა „ხულა“. რადგანაც დუქანი ერთდროულად სახელოსონოც იყო და სავაჭროც, ამიტომ დუქნები ისტორიულ დოკუმენტებში იხსენიება იქ მოსაქმე ხელოსანთა თუ ვაჭართა სპეციალობის მიხედვით: „მეჩუსტეების დუქანი“,„მექვაბეების დუქანი“, „მებაყლეების დუქანი“, „სამღებრო დუქანი“, „თოლაჩის დუქანი“, „ჭონის დუქანი“, „ბაზაზების დუქანი“, XVIII საუკუნის ბოლოს თბილისში 50 საფეიქრო ნაწარმის დუქანი ყოფილა.
დუქნები სხვადასხვა ზომისა იყო. XVIII საუკუნეში მათი ფართობი საშუალოდ 15-30 მ² აღწევდა. დუქნები ქითკირის ან ხის იყო. თბილისში უმთავრესად ქვითკირის დუქნებს აშენებდნენ. მათი ფასი XVIII საუკუნის მეორე ნახევარში 100-350 მანეთს უდრიდა. დუქნები ერმანეთისგან განსხვავდბოდნენ ხუროთმოძღვრული თვალსაზრისით, ზოგი თაღიანი იყო, ზოგს ოთახები ან დარბაზები ჰქონდა გამართული.
თბილისში დუქნები ეკუთვნოდათ მოქალაქეებს, თავადაზნაურებს (მაგ: დავით ბატონიშვილს თათრის მოედანზე 12 დუქანი ჰქონდა, საიდანაც დიდ შემოსავალს ღებულობდა; სამეფო აზნაურს დიმიტრი ხიმშიაშვილს XVIII საუკუნის ბოლოს 9 დუქანი ჰქონია) და ეკლესიას. თავადაზნაურები დუქნებს ხშირად ქირით აძლევდნენ მოქალაქეებს, რომლებიც ვაჭრობა-ხელოსნობას აქ ეწეოდნენ. დუქნები ჰქონიათ ყმებსაც, მაგრამ მათ არ შეეძლოთ ბატონის ნებართვის გარეშე მისი გაყიდვა, ხოლო მათი უშვილოდ გარდაცვალების შემთხვევაში დუქანი ბატონს რჩებოდა. დუქნის პატრონები იხდიდნენ სახელმწიფო და სამოხელეო გადასახადებს. მაგალითად, XVIII საუკუნეში თითოეულ ხორცის დუქანზე ყასაბი ქალაქის მოურავს წელიწადში 3 ლიტრა ქონს უხდიდა. დუქნებს მისი პატრონები ხშირად გირაოდ აძლევდნენ მევალეს, რომელიც მრავალი წლის მანძილზე იღებდა ამ დაგირავებული დუქნიდან შემოსავალს. სადუქნე ადგილზე დუქნის აშენებას XVII-XVIII საუკუნეებში მეფის ნებართვა სჭირდებოდა.
აღა-მაჰმად-ხანის მიერ დარბევის დროს (1795 წელს) დუქნების უმრავლესობა დამწვარა. ერეკლე II-მ მიიღო ღონისძიებები დუქნების აღსადგენად, რაც პატროონებს დაავალა, მოგირავეებს კი წასახალისებლად ზოგიერთი შეღავათი დაუწესა. ამის შემდეგ ისტორიულ დოკუმენტებში იხსენიება „ახალი დუქნები“. XIX საუკუნეში თბილისში დუქნების რაოდენობა დიდად გაიზარდა. ამ პერიოდში დუქანს ეწოდებოდა არა მარტო სავაჭრო-სახელოსნო სახლი, არამედ მცირე სასაუზმოც., მაგ: ცნობილი „ქოსების დუქანი“. ამ დროს იხსენიება დუქანხანებიც - დუქანთან არსებული მცირე სასტუმროები.
საბჭოთა ხელისუფლების დამყარების შემდეგ თბილისში კერძო ვაჭრობის მოსპობასთან ერთად დუქნებიც მოისპო.
1990-იანი წლებიდან ეკონომიკურ გარდატეხასთან ერთად იწყება დუქნის, როგორც სავაჭრო დაწესებულების ტიპის, აღდგენა, კერძოდ თბილისშიც. ეს დაკავშირებულია ბიზნესის წარმატებისთვის ხალხის ხსოვნაში, ლიტერატურასა და სახვითი ხელოვნების ძეგლებში შემორჩენილი ამ კომერციული ობიექტის სახელის გამოყენებასთან.
ლიტერატურა
კატეგორია:თბილისის სავაჭრო ობიექტები
საიასაულო
საიასაულო - სამოხელეო ნატურალური გამოსაღები. მას იხდიდა თბილისის თითოეული კომლი სახელმწიფო გადასახადის - „სურსათის“ ამკრეფთა სასარგებლოდ. გადამხდელს „სურსათის“ ანგარიშში გაღებულ ყოველ კოდზე „საიასაულოდ“ თითო ლიტრი (დაახლოებით 3 კილოგრამი) მარცვლეული უნდა გადაეხადა.
ლიტერატურა
კატეგორია: თბილისის ისტორია
ბალა (მეიოს საგრაფო)
ბალა (Balla; Balla, „კედელი“) — პატარა ქალაქი ირლანდიაში, მდებარეობს მეიოს საგრაფოში, კონაქტის პროვინციაში.
2006 წლის მონაცემებით, ქალაქის მოსახლეობა 709 ადამიანს შეადგენდა.
იხილეთ აგრეთვე
კატეგორია:ირლანდიის ქალაქები კატეგორია:მეიოს საგრაფოს დასახლებული პუნქტები
ტომ ფელტონი
ტომას (ტომ) ენდრიუ ფელტონი (Thomas Andrew (Tom) Felton; დ. 22 სექტემბერი, 1987) — ინგლისელი მსახიობი, რომელმაც სახელი გაითქვა დრაკო მალფოის როლის შესრულებით „ჰარი პოტერის“ ფილმების სერიაში, რომელთა გადაღებამ ათ წელს გასტანა (2001-2011). ტომს ჰარი პოტერის და რონ უისლის როლის შესრულება სურდა, თუმცა დრაკოს როლი დაუმტკიცდა.
პირადი ცხოვრება
ტომი 7 წლის ასაკიდან მღეროდა საეკლესიო გუნდში. 6 წლის ტომში ოჯახის ნაცნობმა ქალმა ტომში სამსახიობო ნიჭი შენიშნა. ტომს უყვარს რეპი, ფეხბურთი, კალათბურთი, ჩოგბურთი და თევზაობა.
სქოლიო
კატეგორია:ინგლისელი მსახიობები კატეგორია:დაბადებული 22 სექტემბერი კატეგორია:დაბადებული 1987 კატეგორია:ინგლისელი მომღერლები კატეგორია:XXI საუკუნის ინგლისელი მომღერლები
ვესელე (ლოხვიციის რაიონი)
ვესელე (Веселе) — სოფელი უკრაინაში. მდებარეობს პოლტავის ოლქის ლოხვიციის რაიონში. 2013 წელს სოფლის მოსახლეობა 13 კაცს შეადგენდა.
რესურსები ინტერნეტში
კატეგორია:ლოხვიციის რაიონის სოფლები
ვახტანგ ბეგიაშვილი
1989 წელს დაამთავრა თბილისის სახელმწიფო უნივერსიტეტის ვაჭრობის ეკონომიკის (მარკეტინგის) ფაკულტეტი ეკონომისტის სპეციალობით. 1998 წელს დაამთავრა ირბახის სახელობის საერთაშორისო უნივერსიტეტის იურიდიული ფაკულტეტი, სპეციალობით სამართალმცოდნე, იურისტის კვალივიკაციით. 1999 წელს კი ბოლონიის უნივერსიტეტის ბიზნესის ადმინისტრირების ფაკულტეტი, მენეჯერის სპეციალობით. 2001 წელს — USAID-ის პროგრამა   ენერგეტიკული უსაფრთხოების მართვა (სრული კურსი). 2002 წელს — TACIS-ის პროგრამა — ენერგოეფექტურობა და განახლებადი ენერგია. 2003 წელს — მსოფლიო ბანკიის პროგრამა ენერგეტიკული ბაზრის მხარდამჭერი პროექტი. 2007 წელს გაეროს განვითარების პროგრამა რისკების შეფასების ექსპერტი (სრული კურსი).
1982–1983 წლებში იყო ტრესტი „საქნავთობგეოფიზიკა“, სტაჟიორი. 1989–1990 წლებში იყო საქართველოს რესპუბლიკური სტუდენტური სამშენებლო შტაბის ხელმძღვანელი; 1990–1991 წლებში იყო ს/გ „ავტოვაზსაქმრეწვი“, სამმართველოს უფროსი. 1991–1992 წლებში იყო სავაჭრო ცენტრი № 1 „თბილვაჭრობა“, დირექტორი. 1992–1993 წლებში იყო საქართველოს სახელმწიფო საბჭოს სახელმწიფო მრჩეველი. 1993 წელს იყო საქართველოს სახელმწიფო აპარატთან არსებული თავდაცვისა და ეროვნული უშიშროების საბჭოს მთავარი სახელმწიფო მრჩეველი. 1993–1994 წლებში იყო საქართველოს სახელმწიფო მეთაურის დავალებებისა და გადაწყვეტილებების ანალიზის კონტროლის სამსახურის ხელმძღვანელი. 1992–1994 წლებში იყო საქართველოს სახელმწიფო მეთაურის მთავარი სახელმწიფო მრჩეველი. 1992–1995 წლებში იყო საქართველოს მე-3 მოწვევის პარლამენტის წევრი (თბილისი, ვაკე მაჟორიტარი), საზღვარგარეთთან ურთიერთობის კომისიის, თავდაცვისა და უშიშროების კომისიის წევრი. 1995–2000 წლებში იყო ჰოლდინგური კომპანია „ვაკე 5“-ის წარმომადგენელი ევროპაში (ALBATROS s.r.l.), იტალია. 2001 წელს შპს „საქნავთობპროდუქტი“, სამეთვალყურეო საბჭოს თავმჯდომარე, პრეზიდენტი. 2001–2002 წლებში იყო „საქართველოს ელექტროეენერგიის საბითუმო ბაზარი“, დირექტორი; 2002 წელს ს. ს. „საქართველოს გაერთიანებული სადისტრიბუციო ენერგოკომპანია“, დირექტორი. 2002–2004 წლებში იყო შპს „საქართველოს სახელმწიფო ელექტროსისტემა“, გენერალური დირექტორი. 2004–2005 წლებში იყო შპს ჰოლდინგური კომპანია „მაკროენერჯი“, გენერალური დირექტორი. 2005–2008 წლებში იყო შპს „გლობალ კონტაქტ კონსალტინგი“, „გლობალ ტვ“, გენერალური დირექტორი. 2008–2011 წლებში იყო ჰოლდინგური კომპანია „მაკროენერჯი“, გენერალური დირექტორი. სადოქტორო დისერტაციის თემა — „საქართველოს ენერგეტიკული ბაზრის მარკეტინგული კვლევა“, დაიცვა 2011 წელს. 2012 წელს მიენიჭა პოლიტიკური დევნილის სტატუსი (შვეიცარია). 2013 წლიდან შპს „საქართველოს ბიზნეს ჯგუფი“, დირექტორი. ავტორია 5 წიგნის, 11 ნაშრომისა და 4 საერთაშორისო პატენტის. 1986–1987 წლებში იყო სამხედროვალდებული, ოფიცერი. აფხაზეთის ომის ვეტერანი.
რესურსები ინტერნეტში
კატეგორია:დაბადებული 27 აგვისტო კატეგორია:დაბადებული 1965 კატეგორია:საქართველოს III მოწვევის პარლამენტის წევრები
ლეერის რაიონი
ლეერის რაიონი (Landkreis Leer) — რაიონი გერმანიაში. რაიონის ცენტრი — ქალაქი ლერი. რაიონი შედის ქვემო საქსონიის ფედერალურ მხარეში. იკავებს 1.086,05 კვ. კმ. ფართობს. მოსახლეობა შეადგენს 165 056 ადამიანს. მოსახლეობის სიმჭიდროვე — 152 ადამიანი/კვ.კმ-ზე. რაიონის ოფიციალური კოდი — 03 4 57.
რესურსები ინტერნეტში
კატეგორია:ქვემო საქსონიის რაიონები
რჟეჟი
300პქ|მარჯვნივ|მინი რჟეჟი (ჩეხ.: Řež) — ფართე ტერიტორიაზე გაშლილი სოფლის ტიპის დასახლება ვლტავის რკალზე და მის მარჯვენა ნაპირზე, დაახლ. 12 კმ ჩრდილოეთით პრაღიდან, ცენტრალური ბოჰემიის მხარეში, პრაღა-ვიხოდის რაიონში (პრაღა-აღმოსავლეთი), ეკუთვნის ჰუსინეცის თემს.
ჰუსინეცი და რჟეჟი ერთად ქმნიან ერთიან საკადასტრო ერთეულს ჰუსინეცი რჟეჟთან, სოფელი ჰუსინეცი მდებარეობს იგივე განაშენიანების სარტყელში, რჟეჟიდან აღმოსავლეთით. სოფელ ჰუსინეცის განაშენიანების დიდი ნაწილი და მისი გამგეობა მდებარეობს რჟეჟის ტერიტორიაზე. სოფლის ჩრდილოეთ ნაწილში მდებარეობს ÚJV Řež-ის ტერიტორია, სადაც განთავსებულია სხვადასხვა ფირმები, რჟეჟის კვლევითი ინსტიტუტი და ჩეხეთის ბირთვული ფიზიკის ინსტიტუტი. რჟეჟში არის ფოსტა და წმ. ვაცლავის ეკლესია.
დემოგრაფია
კატეგორია: ჩეხეთის სოფლები
ინდო-წყნაროკეანური ბოთლცხვირა დელფინი
1998 წლამდე ბოთლცხვირა დელფინებს ერთ სახეობას მიაკუთვნებდნენ, თუმცა ამ წელს ინდო-წყნაროკეანური დელფინები სახლკე სახეობად გამოყვეს. ინდო-წყნაროკეანური ბოთლცხვირა დელფინები ჩვეულებრივ ბოთლცხვირა დელფინებზე უფრო პატარები არიან და უფრო გრძელი როსტრუმი აქვთ.
აღწერა
ინდო-წყნაროკეანური ბოთლცხვირა დელფინები გარეგნობით ჩვეულებრივ ბოთლცხვირა დელფინებს ჰგვანან. ჩვეულებრივ ბოთცხვირა დელფინებს ძლიერი სხეული, გრძელი დინგი და კუდი და მორკალული ზურგის ფარფლი აქვთ. ინდო-წყნაროკეანურ ბოთლცხვირა დელფინები უფრო მომცროები არიან და დინგი უფრო გრძელი აქვთ. ინდო-წყნაროკეანურ ბოთლცხვირა დელფინების პოპულაციას ღია ლურჯი ფერი დაჰკრავს. ზრდასრულ ინდო-წყნაროკეანურ ბოთლცხვირა დელფინებს მუცელზე შავი ლაქები აქვთ. ჩვეულებრივ ბოთლცხვირა დელფინებთან მსგავსი ლაქები იშვიათია. აქვთ ზედა და ქვედა ყბაზე სათითაოდ 23-დან 29-მდე კბილი აქვთ. ინდო-წყნაროკეანური ბოთლცხვირა დელფინების ზომები გეოგრაფიულ საბინადრო გარემოზეა დამოკიდებული. საშუალო სიგრძე 2.6 მეტრია და 230 კილოგრამამდე იწონის. ახალშობილები 84 სმ-დან 1.5-მდე სიგრძის არიან.
კვება
ერთ-ერთი კვლევისას ზანზიბარისა და ტანზანიის მახლობლად მეთევზეების მიერ დაჭერილი დელფინების კუჭში აღმოჩენილი ნივთიერებების ანალიზის საშუალებით მკვლევრები ინდო-წყნაროკეანური ბოთლცხვირა დელფინების კვების ეკოლოგიას დააკვირდნენ. კუჭში აღმოჩენილი ნადავლის გამოკვლევისას მეცნიერებმა Osteichthyes-ის 50 სახეობა და კალმარების 3 სახეობა აღმოაჩიინეს. შედეგად მკვლევრებმა დაამტკიცეს, რომ ამ სახეობის კვების რაციონის 87%-ს თევზები შეადგენენ. თავფეხიანები კვების რაციონის 13%-ს შეადგენენ. რამდენიმე დელფინისკუჭში კიბოსნაირთა ნაშთები იპოვეს. ჰიპოთეზის თანახმად, კიბოსნაირები მეორეული მოხმარების შედეგად აღმოჩნდა ამ სახეობათა კუჭში, ანუ მათ მიერ შეჭმული თევზების მეშვეობით.
ქცევა
ინდო-წყნაროკეანური ბოთლცხვირა დელფინები ჯგუფებად ცხოვრობენ, რომელშიც ინდივიდთა რაოდენობამ შეიძება 100-საც მიაღწიოს თუმცა უმთავრესად 5-დან 15-მდე დელფინისგან შემდგარი ჯგუფებია დამახასიათებელი. გავრცელების ზოგიერთ სივრცეშ ისინი ჩვეულებრივ ბოთლცხვირა დელფინებთან და დელფინთა სხვა სახეობებთა როგორიცაა კუზიანი დელფინი, ამყარებენ კავშირს.
შეწყვილების სეზონი გაზაფხული და ზაფხულია, თუმცა ზოგიერთ რეგიონში ინდივიდები შეიძლება წელიწადის სხვა დროს შეწყვილდნენ. ორსულობის პერიოდი 12 თვეს გრძელდება. ახალშობილები 0.84-დან 1.5-მდე მეტრის სიგრძის არიან და 9-დან 21 კილოგრამამდე იწონიან. ახალშობილები 1.5-2 წლის მანძილზე რძით იკვებებია, მაგრამ დედებთან 5 წლამდე შეიძლება დარჩნენ. ოსრულობას შორის პერიოდი დაახლოებით 4-6 წელია.
ზოგიერთ რეგიონში ამ სახეობაზე ზვიგენები ნადირობენ. ცოცხლობენ 40 წელზე მეტხანს.
ავსტრალიაში, შარკის ყურეში მობინადრე ინდო-წყნაროკეანური ბოთლცხვირა დელფინებს სიმბიოზური ურთიერთობა აქვთ ღრუბლებთან.
სქოლიო
კატეგორია:წითელი ზღვის ფაუნა კატეგორია:აფრიკის ზღვის ფაუნა კატეგორია:აზიის ზღვის ფაუნა კატეგორია:ოკეანეთის ზღვის ფაუნა კატეგორია:სამხრეთ-აღმოსავლეთ აზიის ფაუნა კატეგორია:1833 წელს აღწერილი სახეობები
შალვა ბერიანიძე
შალვა ბერიანიძე (დ. 20 თებერვალი, 1924, თბილისი) — ქართველი თანამდებობის პირი, ისტორიკოსი, პედაგოგი.
1948 წელს დაამთავრა თბილისის სახელმწიფო პედაგოგიური ინსტიტუტის ისტორიის ფაკულტეტი. 1948-1992 წლებში მუშაობდა პარტიულ-ხელმძღვანელ თანამდებობებზე. საქართველოს სსრ უზენაესი საბჭოს ოთხი მოწვევის დეპუტატი, დაჯილდოების განყოფილების გამგე. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „სოციალისტური პარტია“. ფრაქცია „თანხმობის“ თავმჯდომარე.
რესურსები ინტერნეტში
კატეგორია:დაბადებული 20 თებერვალი კატეგორია:დაბადებული 1924 კატეგორია:საქართველოს III მოწვევის პარლამენტის წევრები კატეგორია:ქართველი ისტორიკოსები შ
ლიუნებურგის რაიონი
ლიუნებურგის რაიონი (Landkreis Lüneburg) — რაიონი გერმანიაში. რაიონის ცენტრი — ქალაქი ლიუნებურგი. რაიონი შედის ქვემო საქსონიის ფედერალურ მხარეში. იკავებს 1.323,35 კვ. კმ. ფართობს. მოსახლეობა შეადგენს 175 615 ადამიანს. მოსახლეობის სიმჭიდროვე — 133 ადამიანი/კვ.კმ-ზე. რაიონის ოფიციალური კოდი — 03 3 55.
ტინტის რაიონი
ტინტის რაიონი (Distrito de Tinta) — რაიონი პერუში, კუსკოს რეგიონის კანჩისის პროვინციაში. მდებარეობს ზღვის დონიდან 3 466 მეტრზე. 2007 წლის მონაცემებით, მოსახლეობა 6 152 ადამიანს შეადგენდა, სიმჭიდროვე 77 ადამიანი კმ²-ზე. ფართობი 79.39 კმ²-ია.
რესურსები ინტერნეტში
კატეგორია:კუსკოს რეგიონის რაიონები კატეგორია:კანჩისის პროვინციის რაიონები
ჩემი სამშობლო შენ ხარ
„ჩემი სამშობლო შენ ხარ“ (Vatanım Sensin) — ისტორიული, მელოდრამის ჟანრის ტელესერიალი. მისი პირველი ეპიზოდი ეთერში გავიდა 2016 წლის 27 ოქტომბერს ტელეკომპანია Kanal D-ზე.
მთავარ როლებში არიან ცნობილი თურქი მსახიობები ჰალიტ ერგენჩი, ბერგიუზარ ქორელი და ონურ საილაქი.
სიუჟეტი
პირველი მსოფლიო ომმა, რომელსაც თან ახლდა  საბერძნეთისა და თურქეთის დაპირისპირება, დიდი უბედურება მოუტანა თურქეთის ოჯახებს.
ჯევდეთი , სერიალის ერთ-ერთი მთავარი გმირი, საწინააღმდეგო მოძრაობებში აღმოჩნდა. მას მხარს უჭერს როგორც ერთგული და საყვარელი ცოლი აზიზე, ასევე ოჯახის ახლო მეგობარი ,რომელიც ფარულად აზიზეზეა შეყვარებული.
აზიზე სამი შვილით არის მუდმივ პრობლემებში და მუდმივ ბრძოლებში. ომის წლებში, ქმრის არყოფნით გამოწვეული დარდისას, ის პოულობს ძალას საკუთარ თავში შვილების სიყვარულით.
სქოლიო
კატეგორია:თურქული ტელესერიალები
ბულგარი
ბულგარი (Bolğar, Болгар, Пăлхар) — ქალაქი ვოლგა-კამის ბულგარეთში. მოგვიანებით ოქროს ურდოს დაქვემდებარებაში მყოფი ქაშანის სამთავროს უდიდესი ქალაქი. მდებარეობდა თათრეთის თანამედროვე ქალაქ ბოლგარის მახლობლად.
ქალაქი დააარსეს ვოლგის ბულგარელებმა X საუკუნეში. 1361 წელს დაანგრია ოქროს ურდოს ემირმა ბულათ-თიმურმა, შემდეგ აღადგინეს, მაგრამ 1431 წელს კვლავ დაანგრია ვოევოდა თეოდორ პიოსტრიმ, რის შემდეგაც მოსახლეობამ დატოვა ქალაქი და ამის შემდეგ აღარც აღდგენილა.
2014 წლის 23 ივნისს ბულგარის ისტორიული და არქეოლოგიური კომპლექსი შეიტანეს იუნესკოს მსოფლიო მემკვიდრეობის ძეგლების სიაში.
სქოლიო
კატეგორია:მსოფლიო მემკვიდრეობის ძეგლები რუსეთში
ვესელე (მირჰოროდის რაიონი)
რესურსები ინტერნეტში
კატეგორია:მირჰოროდის რაიონის სოფლები
უბილავა (მრავალმნიშვნელოვანი)
უბილავა შეიძლება აღნიშნავდეს:
კატეგორია:ქართული გვარები
ჰიპოკრატეს სკამი
ჰიპოკრატეს სკამი ან „სკამნუმი“ — ჰიპოკრატეს მიერ გამოგონილი მოწყობილობა, რომელიც დაჭიმვა-შეკუმშვის მეთოდს გამოყენებით ძვლების გასწორებას ეხმარებოდა. წარმოადგენს თანამედროვა ორთოპედიული მაგიდების პირველსახეს.
წარმოადგენდა სპეციალურ დასაწოლს, რომელზე ავადმყოფის დაწოლის შემდეგ, მის დაზიანებულ სხეულის კიდურებს ჯალამბრებით ამაგრებდნენ, რის შემდეგაც ხორციელდებოდა ტრაქცია (გაჭიმვა). ჰიპოკრატეს სკამის მეშვეობით ანტიკური სამყაროს ექიმები მოტეხილობების და ნაღრძობების რეპოზიციას ასრულებდნენ.
ჰიპოკრატეს სკამი არა მხოლოდ ორთოპედიული მაგიდების, არამედ საწამებელი მოწყობილობების პირველსახეც გახდა, ერთ-ერთი ასეთი მოწყობილობა იყო საწამებელი ძელი, რომელზეც მსხვერპლს სახსრების დაწყვეტამდე წელავდნენ.
ბოლო დროს, ასეთი არაქირურგიული პროცედურა ცნობილია, როგორც „ხერხემლის ღერძის დეკომპრესია“ (Vertebral Axial Decompression). ის განვითარებილ იქნა კონკრეტული პაციენტების სამკურნალოდ, რომლებსაც წელის ტკივილი აწუხებთ. პაციენტები, რომელნიც ხერხემლის ღერძის დეკომპრესიას ექვემდებარებიან აღიჭურვებიან მენჯის უსაფრთხოების სპეციალური ღვედით და ამის შემდეგ თავსდებიან ხერხემლის ღერძის დეკომპრესიის მაგიდაზე. ამის შემდეგ, ხერხემლის ღერძის გასწვრივ, მოწყობილობა იწყებს კოტროლირებად გაჭიმვას, მაშინ როდესაც უსაფრთხოების ღვედი ხელს უწყობს ხერხემლის ხერძის წელის ნაწილის დეკომპრესაციის პროცესს. დეკომპრესაციის პროცესი კონტროლირდება კომპიუტერული პროგრამის მიერ, სპეციალური თექნიკოსის მეთვალყურეობით. ხერხემლის ღერძის დეკომპრესის პროცესი მიჩნეულია, როგორც სასარგებლო იშიასის შემთხვევების განსახილველად, დისკოების დეგენერატიული დაავადებების დროს და დისკოების გამობურცვისას.
სქოლიო
კატეგორია:ანტიკური გამოგონებები კატეგორია:ორთოპედია
შუახმელეთის ორკების სია
ქვემოთ წარმოდგენილია ჯ.რ.რ. ტოლკინის გამოგონილი შუახმელეთის ორკების სია.
აზოგი
აზოგი — ორკების მეთაური მორიიდან. მონაწილეობდა ჯუჯებისა და ორკების ომში. იგი იყო მაღალი, ძლიერი და მეტად მოძრავი. თავს მეფეს უწოდებდა. იგი არა მხოლოდ მორიის ორკებს მიუძღვოდა, არამედ მთლიანად ნისლიან მთებში დათარეშობდა.
მესამე ეპოქის 2790 წელს - სმაუგის მიერ ჯუჯების მარტოსული მთიდან გამოძევებიდან 20 წლის თავზე - ჯუჯათა მეფე თრორი, ნარის თანხლებით მორიაში შევიდა. იგი აღმოსავლეთ კარიბჭეში შესვლის შემდეგ დაიკარგა. რამდენიმე დღის შემდეგ აზოგმა მისი გვამი გამოიტანა. მისი თავი დასახიჩრებული იყო, ხოლო აზოგმა საკუთარი სახელი ჯუჯების რუნებით მის შუბლზე ამოტვიფრა. ორკმა ნარს რამდენიმე მონეტა ესროლა და უბრძანა, ჯუჯებისთვის გადაეცა, რომ მორიაში აზოგი მეფობდა.
თრორის ძემ თრაინმა შეკრიბა ჯუჯების ლაშქარი და 2793 წელს ნისლიანი მთების ორკთა წინააღმდეგ ომი დაიწყო. 2799 წელს მოხდა ბრძოლა მრუმეწყაროების ველთან, რომელსაც აზანულბიზარის ბრძოლა ეწოდა. ჯუჯა ნაინი მორიის აღმოსავლეთ კარიბჭესთან იმყოფებოდა და აზოგის გამოსვლას ელოდებოდა. ბრძოლა მათ შორის პირდაპირ კართან დაიწყო. აზოგმა ნაინს კისერი მოსტეხა, თუმცა ეს გამარჯვებას არ ნიშნავდა. დაინახა რა, რომ ველში ორკებმა დამარცხება განიცადეს, აზოგმა უკან დახევა სცადა, მაგრამ იგი დაინმა მოკლა.
აზოგის თავი მოკვეთილი იქნა, ხოლო მონეტებიანი ტომრით, რომელიც მან ადრე ნარს ესროლა, პირი გამოუტენეს. მიუხედავად იმისა, რომ ჯუჯებმა გაიმარჯვეს აზანულბიზარის ბრძოლაში, მორიის დაბრუნება ნაადრევი იყო. პირველი მიზეზი იყო დიდი დანაკარგი ჯუჯებს შორის. გარდა ამისა, დაინმა აღმოსავლეთ კარიბჭიდან საკუთარი თვალით დაინახა, რომ მორიაში დურინის წყევლა, ბალროგი, კვლავ იმალებოდა.
აზოგის შემდეგ ორკების მეთაურობა საკუთარ თავზე ბოლგმა აიღო, რომელიც მათ 2941 წელს, ხუთი ლაშქრის ბრძოლაში მართავდა.
ბოლგი
ბოლგი — გობლინთა (ორკთა) ბელადი ხუთი ლაშქრის ბრძოლაში. მისი მამა აზოგი ჯუჯა დაინმა აზანულბიზარის ბრძოლაში, მესამე ეპოქის 2799 წელს მოკლა. ბოლგის მხრიდან ჯუჯების მიმართ ზიზღმა კიდევ უფრო იმატა, როდესაც დიდი გობლინი მოკლული იქნა მესამე ეპოქის 2941 წელს, თორინისა და მისი რაზმის მოგზაურობისას. გუნდაბადის მთასთან თავი მოიყარა ორკთა დიდმა ლაშქარმა, რომელიც გაემართა რუხი მთებისკენ, შემოიერთა ვარგთა დიდი გროვა და ღამურებიც.
მარტოსულ მთასთან ბოლგი, სხვა გობლინებთან და ვარგებთან ერთად ჩაება ჯუჯებთან, ტყის ელფებთან და ტბისპირა ქალაქის ადამიანებთან ბრძოლაში, რომელსაც ხუთი ლაშქრის ბრძოლა უწოდეს. ბოლგმა სასიკვდილოდ დაჭრა თორინ მუხისფარი. მოგვიანებით, დათვის სახით გამოჩნდა ბეორნი, რომელმაც მოკლა ბოლგი. მანვე მომაკვდავი თორინი ველიდან გაიყვანა.
გოლფიმბული
გოლფიმბული (Golfimbul) იყო ორკების ბელადი მთა გრამიდან, რომელიც მაზრას ორკებთან ერთად დაატყდა თავს. მწვანე მინდვრების ბრძოლისას მას დაუპირისპირდა ბანდობრას ტუკი (ზედმეტსახელად ჭრიალა). მან ორკს თავი წააგდებინა ამ ბრძოლისას. როგორც ამბობდნენ, ამით წარმოიშვა გოლფის თამაშის ტრადიცია და სახელწოდება „გოლფი“.
გორბაგი
გორბაგი იყო ურუკი მინას მორგულიდან. იგი კირით უნგოლში, შაგრატთან შელაპარაკებისას იქნა მოკლული, ბეჭდის ომის მიწურულს.
გრიშნახი
გრიშნახი (Grishnákh) — მორდორელი ორკების მეთაური. აღწერილია, როგორც დაბალი ტანის მქონე.
დიდი გობლინი
დიდი გობლინი — ნისლიანი მთების ორკთა (გობლინთა) ბელადი. ნახსენებია, რომ იგი ძალიან დიდი ზომის იყო, მაგრამ განსაკუთრებული ზომებით მისი თავი გამოირჩეოდა.
ეს ორკი მართავდა ორკთა ერთ ჯგუფს, რომელიც გობლინთა ქალაქში ცხოვრობდნენ. ისინი ძირითადად თავს ესხმოდნენ მოგზაურებს, რომლებიც იყენებდნენ მთებში გაყვანილ გზას.
ასე მაგალითად, 2941 წელს ისინი თავს დაესხნენ განდალფსა და ჯუჯებს. მაგრამ გობლინი თავის ხმლით, გლამდრინგით, განგმირა ჯადოსანმა განდალფმა.
დიდი გობლინის დაღუპვის ამბავი შეიტყვეს სხვა ორკებმა. ბოლგმა, რომლის მამა აზოგი მოკლული იქნა ჯუჯის მიერ, ამ ამბების გამო განრისხებული, თავს დაესხა თორინსა და მის რაზმს.
ლაგდუფი
ლაგდუფი იყო ორკი სამხედრო, რომელიც კირით უნგოლის ციხე-კოშკში, შაგრატის მეთაურობით მსახურობდა. ბეჭდის ომის პერიოდში ციხე-კოშკში ატყდა კამათი და ჩხუბი, მინას მორგულელი ორკების დაპირისპირება. ლაგდუფმა სცადა კიდევ ერთ ორკთან, მუზგაშთან ერთად გაქცევა, მაგრამ ორივე ციხესიმაგრის დატოვებისას მოკლული იქნა.
ლუგდუში
ლუგდუში იყო ორკი, სავარაუდოდ ურუკი, რომელიც სარუმანის მსახური იყო. იგი იყო უგლუკის იმ რაზმის წევრი, რომელმაც მერი და პიპინი გაიტაცა და ფანგორნისკენ წაიყვანა. სწორედ იქ აღესრულა ლუგდუში, ეომერის ერთ-ერთი როჰირიმის ხელით.
მაუჰური
მაუჰური იყო ორკი, რომელიც სარუმანს ემსახურებოდა (შესაძლოა, ურუკი იყო, მაგრამ ეს არსად არის მითითებული). მაუჰური გამოგზავნილი იქნა უგლუკის ლაშქარზე ზემოქმედების მოსახდენად, როდესაც უკანასკნელი იზენგარდში მერისთან და პიპინთან ერთად ბრუნდებოდა. მას თავს დაადგნენ ეომერის როჰირიმები ფანგორნის ტყის ნაპირთან. აქედან მაუჰურმა ორკებით მათ შეუტია, თუმცა წარუმატებლად. როჰირიმებმა დაამარცხეს და გაანადგურეს ორკები. მაუჰურის ბედი უცნობია, თუმცა იგი, სავარაუდოდ, სხვებთან ერთად იქნა მოკლული.
მუზგაში
მუზგაში იყო ორკი, რომელიც კირით უნგოლის გარნიზონში მსახურობდა, შაგრატის მეთაურობით. იგი ჩაება გორბაგის მორგულელ ორკებთან ჩხუბში. ორკ ლაგდუფთან ერთად გაქცევისას მოკლული იქნა კარიბჭესთან.
რადბუგი
რადბუგი იყო ორკი კირით უნგოლის ციხე-კოშკიდან, რომელიც ემსახურებოდა შაგრატს. კირით უნგოლში აჯანყებისას, როგორც ვარაუდობენ, რადბუგმა უარი თქვა, დამორჩილებოდა ბელადს და პასუხად შაგრატმა თვალები ამოგლიჯა.
უგლუკი
უგლუკი (Uglúk) — ურუკი, რომელიც ემსახურებოდა სარუმანს ბეჭდის ომის პერიოდში. მან შეიპყრო მერი და პიპინი. ჰქონდა მიღებული ნახევარკაცების იზენგარდში მიყვანის ბრძანება.
უფთაკი
უფთაკი იყო ორკი, რომელიც ემორჩილებოდა შაგრატს, კირით უნგოლის ციხე-კოშკში. იგი რამდენიმე დღის განმავლობაში არ ჩანდა, მაგრამ საბოლოოდ იპოვეს სხვა ორკებმა - უფთაკი დანესტრა ბაბაჭუამა და საკუთარ ქსელში შეახვია. თუმცა, იმ დროისთვის, როდესაც იპოვეს, უფთაკი განიკურნა შხამისგან და გამოფხიზლებული იყო. მიუხედავად ამისა, ორკებმა იგი მიატოვეს.
სქოლიო
კატეგორია:შუახმელეთის ორკები კატეგორია:შუახმელეთის პერსონაჟების სიები
აზერბაიჯანელ მოღვაწეთა პანთეონი
გამორჩეულ აზერბაიჯანელთა პანთეონი თბილისში — მემორიალური სასაფლაო დედაქალაქ თბილისში, სადაც დაკრძალულია გამოჩენილი აზერბაიჯანელი საზოგადო და პოლიტიკური მოღვაწეები, როგორიცაა მირზა ფათალი ახუნდოვი, მირზა შაფი ვაზეჰი, ფათალი ხან ხოისკი, ჰასან ბეი აღაევი და სხვები. პანთეონი მდებარეობს თბილისის ბოტანიკური ბაღის შიდა ტერიტორიაზე, ძველი მუსლიმური სასაფლაოს ადგილზე.
ისტორია
სასფლაო დაარსდა XVII საუკუნეში და ეწედებოდა „გორხანა“, რაც სპარსულად „დაკრძალვის სახლს“ ნიშნავს. როდესაც აღმოსავლეთი საქართველო იმყოფებოდა სპარსეთთან ვასალურ დამოკიდებულებაში, იმ ადგილას, სადაც სასაფლაო მდებარეობს, სეიდები სახლდებოდნენ და ამიტომ ქალაქის ამ ნაწილს „სეიდაბადი“ ერქვა. ამ სასაფლაოზე კი, თბილისში მცხოვრებ გარდაცვლილი მუსლიმებს ასაფლავებდნენ.
thumb|300px|left|თბილისის ძველი მუსლიმური სასაფლაოს ხედი. ალექსეი ივანიცკის ფოტო (1858) XIX საუკუნეში სასაფლაოს ტერიტორია საგრძნობლად გაფართოვდა. ზემოთ ჩამოთვლილ პოლიტიკურ და საზოგადო მოღვაწეების გარდა, სასაფლაოზე დაკრძალულია კულტურის, მეცნიერებისა და პოლიტიკის მოღვაწეები, როგორიცაა გენერალი აბდულა აღა ბაქიხანოვი, მამედ-ჰასან ჰაჯინსკი, მწერალი და პუბლიცისტი გამგიუსარი, მსახიობი და რეჟისორი იბრაჰიმ ისპახანლი, პოეტი მეჰთიკულიჰან ვაფა, დიპლომატი ბეჰბუდ შახტახტინსკი, ისა შახტახტინსკი, ადილა შახტახტინსკაია, მწერალი და პუბლიცისტი ეინალი სულთანოვი, მწერალი და პუბლიცისტი რზაკული ნადჯაფოვი, ჰუსეინ ეფენდი გაიბოვი, ნაზლი ხანუმ მამედკულიზადე, ჰამზათ-ბეკ გაიბოვი, მუზაფარ ნარიმანოვი, ფარაჯ-ბეკ სულთანოვი, მსახიობი მირზალი აბასოვი, აბას კურბანოვი, ენვერ ხუდავერდიევი, მუსტაფა ველიევი, იუსიფ ჰადჯიზადე, ჰუსეინ ბახმანოვი, რზაბალა რზაევი, ასევე ახუნდოვის ოჯახის წევრები, მისი მეუღლე ტუბუ-ხანუმი, ვაჟი ადილ-ბეკი და ქალიშვილი სეირა-ბეგიმი, მისი ძმა და მისი მეუღლის დები, ისევე, როგორც ვაზეხის მეუღლე. დღეს, მათი უმრავლესობის სახელი ამოკვეთილია სასფლაო ქვაზე.
thumb|170px|თურბე სეიდის საფლავზე, თბილისის მუსლიმურ სასაფლაოზე. [[ჟოზეფ დე ბაის ფოტო (1900)]] XX საუკუნეში მუსლიმური სასაფლაო დაანგრიეს. ლიტერატურული მიმომხიველის, ვაგიფ არზუმანლის ცნობით, რომელმაც 1959 წელს სასაფლაო მოინახულა, იქ არსებული საფლავების უმრავლესობა ეკუთვნოდა აზერბაიჯანელ მოღვაწეებს, იქვე იყო ნახევრად დანგრეული ვაზეჰის თურბეს სახის საფლავიც, ხოლო მის გვერდით რამდენიმე ბავშვთა საფლავიც იყო. 1964-1965 წლებში, დაკრძალულების ნათესავებს გადაეცა ინფორმაცია საფლავების გადატანის შესახებ, რადგან სასაფლაოს ადგილზე დაგეგმილი იყო ბოტანიკური ბაღის მოწყობა. მრავალი წლის შემდეგ, არზუმანლი ჩამოვიდა თბილისში და ქართველი მკვლევარის, ივან ენიკილოპოვის დახმარებით, მან იპოვა და გადაუღო დაახლოებით 100 საფლავის სურათი, მათ შორის გამოავლინა 30-ზე მეტი ცნობილი აზერბაიჯანელი მოღვაწის საფლავიც. 70 წლის ძირძველი თბილისელი ფარიდა აბდულაევას თქმით, სასაფლაოს ტერიტორიაზე ასევე პატარა მეჩეთიც მდებარეობდა, რომელიც 1950 წელს ააფეთქეს. გადარჩა მხოლოდ რამდენიმე ცნობილი პიროვნების საფლავი, ხოლო ეს ტერიტორია დღეს ბოტანიკური ბაღის ნაწილია, რომელსაც ეწოდება „გამოჩენილ აზერბაიჯანელ მოღვაწეთა პანთეონი“. ყველაზე ძველი საფლავი ეკუთვნის პოეტს და მოაზროვნეს, განმანათლებელსა და პედაგოგ მირზა შაფი ვაზეჰის, რომელიც 1852 წლის ნოემბერში გარდაიცვალა.
1970 წელს, აზერბაიჯანის კომუნისტური პარტიის პირველი მდივანის ჰეიდარ ალიევის თბილისში ვიზიტის დროს, ახუნდოვის საფლავი სასაფლაოზე მოპირკეთდა.
1996 წლის მარტში, გახსნეს ფათალი ხან ხოისკის ახალი საფლავის ქვა. ცერემონიაზე იმყოფებოდა უკვე აზერბაიჯანის პრეზიდენტი ჰეიდარ ალიევი.
2012 წლის დასაწყისში, პანთეონი მიტოვებული იყო, თუმცა იმავე წლის ბოლომდე, აზერბაიჯანის დიპლომატიური მისიის ძალისხმევით, სასაფლაო გარემონტდა.
სქოლიო
კატეგორია:თბილისის პანთეონები კატეგორია:აზერბაიჯანელ მოღვაწეთა პანთეონში დაკრძალულები
Nissan Tiida
250px|მინიატიურა|2009 წ. 250px|მინიატიურა Nissan Tiida — იაპონური კომპანია Nissan-ის მიერ წარმოებული პატარა ავტომანქანა. მოდელის წარმოება 2004 წლიდან დაიწყო, გამოსულია ორი თაობა.
Tiida-ს პირველი თაობა 2004-2012 წლებში იწარმოებოდა C11 სერიით და წარმოდგენილი იყო ხუთკარიანი ჰეტჩბეკისა და ოთხკარიანი სედანის სახით. ჩრდილოეთ ამერიკაში იყიდებოდა Nissan Versa-ს სახელით, სამხრეთ ამერიკაში კი Dodge Trazo-ს, სამხრეთ-აღმოსავლეთ აზიაში კი Nissan Latio-ს სახელით. C11 სუბკომპაქტურ და კომპაქტურ მანქანათა კლასს შორის მერყეობს, ნისანის გლობალურ პორტფოლიოში წარმოადგენს შუალედურ მოდელს უფრო პატარა Micra/March-სა და დიდ Sylphy/Sentra-ს შორის. ბაზარზე დამოკიდებულებიდან გამომდინარე, C11-მა ჩაანაცვლა სხვადასხვა მოდელები და დიდი ადგილი დაიკავა სხვადასხვა სეგმენტში. მაგალითად, იაპონიაში Tiida-მ ჩაანაცვლა Nissan Sunny — ნისანის ყველაზე პატარა სედანთა ხაზი.უმრავლეს ბაზარზე, Tiida March-სა და Sylphy-ს შორის შეიჭრა. ჩრდილოეთ ამერიკაში, ის ახალი დონის მოდელი გახდა Sentra-ს შემდეგ. ზოგადად, Tiida-მ დაიკავა ის ადგილი, რომელიც მანამდე Nissan Almera/Pulsar/Sentra/Sunny მოდელებს ეკავათ. C11 კლასის ჩანაცვლება პირველად ჩინეთში დაიწყო, 2011 წელს, ახალი თაობის C12 Tiida/Pulsar ჰეტჩბეკით. 2012 წელს, მწარმოებელმა უმეტესი ბაზრიდან C11-ის, როგორც მთავარი პროდუქტის ამოღება დაიწყო. C11 ასევე ჩანაცვლდა სუბკომპაქტური Nissan Note ან Versa Note (E12) ჰეტჩბეკებით, სედანის ფრონტზე კი სუბკომპაქტური Almera/Latio/Sunny/Versa (N17)-ითა და კომპაქტური Nissan Pulsar/Sylphy/Sentra (B17)-ით.
2011 წელს, ნისანმა ჩინეთის ბაზრისთვის გამოუშვა Tiida-ს მეორე თაობა, ხუთკარიანი ჰეტჩბეკის C12 სერია. 2013 წლიდან, მისი გაყიდვა დაიწყო ტაილანდში, ავსტრალიასა და ახალ ზელანდიაში Nissan Pulsar-ის სახელით.
პირველი თაობა (C11; 2004–2012)
ნისანმა C-Note-ის კონცეპტუალური მანქანა, ანუ მომავალი Nissan Tiida 2003 წლის ბოლოს, Tokyo Motor Show-ზე წარმოადგინა. ავტომობილი გასაყიდად 2004 წლის ბოლოს იაპონიის ბაზარზე გამოვიდა. თავდაპირველად, მისთვის პრიორიტეტულ ბაზრად აზია მიიჩნეოდა. ამის შემდეგ, ნისანმა Tiida მექსიკის ბაზარზე გაიტანა, რასაც მოჰყვა აშშ-ის, კანადისა და 2007 წელს ევროპის ბაზრები. ავტომანქანის ვერსიები მოიცავს 1,5; 1,6; 1,8 ლ მოცულობის ბენზინის და 1,5 ლ მოცულობის დიზელის ძრავებს.
იაპონიის ბაზრისთვის, ნისანი თვეში 5 000 Tiida-ს აწარმოებდა. 2005 წელს გაიყიდა დაახლოებით 100 000 ავტომობილი, 2006 წელს 70 000, 2007 წელს 62 000, 2008 წელს 65 000, 2009 წელს 57 400, 2010 წელს 46 300 ავტომობილი. გარდა იაპონიისა, Tiida-მ განსაკუთრებული პოპულარულობა ჩინეთში მოიპოვა; ამ ქვეყანაში 2008 წელს 140 000 ავტომობილი გაიყიდა, 2010 წელს კი 154 000.
წარმოების დღიდან, მსოფლიო მასშტაბით გაყიდულია 460 000 Nissan Tiida. ეს მოდელი 2010 წელს ნისანის ყველაზე გავრცელებული ატომანქანა აღმოჩნდა.
მეორე თაობა (C12; 2011–დღემდე)
2011 წლის აპრილში, შანხაის ავტო-შოუზე ნისანმა წარმოადგინა Tiida-ს მეორე თაობა, C12 სერია. გაყიდვა ჩინეთში 2011 წლის ივნისში დაიწყო; ხელმისაწვდომია 5-კარიანი ჰეტჩბეკის სახით. აღსანიშნავია, რომ ეს მოდელი იაპონიის ბაზარზე არ იყიდება.
მესამე თაობა (2015–დღემდე)
ავტომობილი, რომელიც 2015 წლის მარტიდან ევროპის ბაზარზე Nissan Pulsar (C13)-ის ბრენდითაა წარმოდგენილი, რუსეთში ის Nissan Tiida-ს სახელით იყიდება.
სქოლიო
კატეგორია:Nissan
განგაიკონდა-ჩოლაპურამი
ლიტერატურა
კატეგორია: ინდოეთის ისტორია
ომარ მეტრეველი
ომარ მეტრეველი (დაბადების თარიღი უცნობია) — ქართველი სპორტსმენი (სამბო). ევროპის ჩემპიონატის ბრინჯაოს მედლის მფლობელი. ეს ჩემპიონატი 1997 წელს ჩატარდა ბაქოში (აზერბაიჯანი).
რესურსები ინტერნეტშ
კატეგორია:ქართველი სამბისტები კატეგორია:პიროვნებები გაურკვეველი დაბადების თარიღით
იკეჩი ანია
იკეჩი ანია (Ikechi Anya; დ. 3 იანვარი, 1988) – შოტლანდიელი პროფესიონალი ფეხბურთელი, ამჟამად არის თავისუფალი აგენტი. 2013 წლიდან თამაშობს შოტლანდიის ეროვნულ ნაკრებში ნახევარმცველის პოზიციაზე. ის საკმაოდ მრავალმხირივი ფეხბურთელია და თამაში შეუძლია განაპირა თავდამსხმელის, განაპირა ნახევარმცველისა და მცველის პოზიციაზეც. ადრეულ წლებში ანია თამაშობდა „უიკომ უონდერესში“, „ნორთჰემპტონ ტაუნსა“ და „უოტფორდში“, ისევე როგორც ესპანურ კლუბებში: სელტა, სევილია ატლეტიკო და გრანადა.
სქოლიო
კატეგორია:დაბადებული 3 იანვარი კატეგორია:დაბადებული 1988 კატეგორია:სელტას ფეხბურთელები კატეგორია:კადისის ფეხბურთელები კატეგორია:დერბი ქაუნთის ფეხბურთელები კატეგორია:გრანადის ფეხბურთელები კატეგორია:პრემიერ ლიგის ფეხბურთელები კატეგორია:შოტლანდიელი ფეხბურთელები კატეგორია:ესპანეთის სეგუნდა დივიზიონის ფეხბურთელები კატეგორია:სევილია ატლეტიკოს ფეხბურთელები კატეგორია:სევილიის ფეხბურთელები კატეგორია:უოტფორდის ფეხბურთელები კატეგორია:ნორთჰემპტონ ტაუნის ფეხბურთელები კატეგორია:ოქსფორდ სიტის ფეხბურთელები კატეგორია:შოტლანდიის ნაკრების ფეხბურთელები კატეგორია:ინგლისის საფეხბურთო ლიგის ფეხბურთელები
Lego Jurassic World
სქოლიო
კატეგორია:2015 წლის ვიდეო თამაშები კატეგორია:მოქმედებითი-სათავგადასავლო თამაშები
სომხური მითოლოგია
სომხური მითოლოგია ან დიცაბანუციუნი (სომხ. Հայկական դիցաբանություն) — დაფუძნებული იყო პროტოინდოევროპულ რელიგიურ რწმენასა და სომხურ მითლოგიურ ღვთაებებზე მანამ, სანამ 301 წელს თრდატ III-მ ოფიციალურ რელიგიად ქრისტიანობა არ გამოაცხადა. მიუხედავად ამისა სომხური მითოლოგიის თავდაპირველი სახე კარგადაა შემონახული რადგან ის თაობიდან თაობას ზეპირად გადაეცემოდა. სომხური მითოლოგია მიეკუთვნება წარმოდგენათა სისტემას, რომლის წინაპარი ინდოევროპული ხალხი იყო.
სომხური მითოლოგიის ფორმირება
სომხური ღმერთებma (დიცების), რომლებიც განვითარდნენ პროტოსომხების ჩამოყალიბებისას, შეინარჩუნეს ძირითადი ელემენტები პროტოინდოევროპული ტომების რელიგიური წარმოდგენებისა, რაც განაპირობებს მათ თანამედროვე სახეს. ისტორიკოსები გამოყოფენ ინდოევროპული ლექსიკის მნიშვნელოვან ნაწილს, რომელიც საკრალურად გამოიყენებოდა სომხურ ღვთისმსახურებაში. თავდაპირველად კულტების თაყვანისცემა წარმოადგენდა მაღალ, მიუწვდომელ ძალას, აზრს. მთავარ ფიზიკურ თუ სულიერ გარდამქმნელს წარმოადგენდა მზე (არევ), რომელსაც ეთაყვანებოდნენ უძველესი სომხები, ისინი თავს არევორდის (მზის შვილი) უწოდებდნენ. მზის რელიგიური სიმბოლოს სომხურ რელიგიაშიც მნიშვნელოვანი ადგილი ეკავა.
ლეონიდას პლასა
ლეონიდას პლასა ი გუტიერეს დე სევიდესი (დ. 19 აპრილი, 1865, მანაბი — გ. 17 ნოემბერი, 1932, გუაიასის პროვინცია) — ეკვადორის პრეზიდენტი.
სომხური მითოლოგია
სომხური ღმერთების პანთეონი
დროის სვლასთან ერთად სომხური პანთეონი სახეცვლილებას განიცდიდა, ჩნდებოდა ახალი ღვთაებები, რომელთაც ჰქონდათ სომხური და არა არიული წარმომავლობა. სომხურ მითოლოგიაში ყველაფრის შემქმნელ, უძლიერეს, სომხური პანთეონის უმთავრეს ღმერთს წარმოადგენს ჰაიკი - ლეგენდარული ჰაოსის პროტოტიპი.
ლეონიდას პლასა
ლეონიდას პლასა იყო ეკვადორელი პოლიტიკოსი, რომელიც 1901 წლის  1 სექტემბრიდან 1905 წლის 31 აგვისტომდე იყო ეკვადორის პრეზიდენტი, ხოლო მეორედ 1912 წლის 1 სექტემბრიდან 1916 წლის 31 აგვისტომდე. მისი მამა იყო ხოსე პლასა - სკოლის მასწავლებელი, ხოლო დედა ალგერია გუტიერეს სევიდეს სევილიანო, რომელსაც საკმაოდ მიმზიდველ და არისტოკრატიულ ქალბატონად მოიხსენიებდნენ. ლეონიდას პლასა დაქორწინდა აველინა ლასო ასკასუბიზე, რომელთანაც მას რვა შვილი ეყოლა. ერთ-ერთი მათგანი, გალო პლასა, ასევე ეკვადორის პრეზიდენტი იყო.
სომხური მითოლოგია
სომხური ღმერთების პანთეონი
გევონდ ალიშანის აზრით, სომხური პანთეონის მთავარ ღმერთად ითვლებოდა ვანატური, რომელიც შემდეგ არამაზდმა შეცვალა, ეს უკანასკნელი კი წარმოიქმნა ზოროასტრიზმის გავლენით (აჰურა მაზდა). მიუხედავად ამისა შემონახულია მისი სომხური იერსახე.
ლეონიდას პლასა
სქოლიო
კატეგორია:ეკვადორის პრეზიდენტები კატეგორია:დაბადებული 19 აპრილი კატეგორია:დაბადებული 1865 კატეგორია:გარდაცვლილი 17 ნოემბერი კატეგორია:გარდაცვლილი 1932
სომხური მითოლოგია
სომხური ღმერთების პანთეონი
ელინისტურ ეპოქაში (ძვ. წ. III-I) სომხური ღვთაებები დაკავშირებულნი იყვნენ ანტიკურ ღმერთებთან:
სქოლიო
კატეგორია:სომხური მითოლოგია
ალტუ-პარაიზუ (პარანა)
ალტუ-პარაიზუ (Alto Paraíso) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 405 მეტრზე. მიეკუთვნება ჩრდილო-დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ უმაუარამის შემადგენლობაში.
2010 წლის მონაცემებით, მოსახლეობა 3 206 ადამიანს შეადგენდა, მოსახლეობის სიმჭიდროვე 3.31 კმ²-ზე. ფართობი 967 772 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
ოსკარი საუკეთესო ხმის მონტაჟისთვის
ამერიკული კინოაკადემიის ჯილდო საუკეთესო ხმის მონტაჟისთვის — ერთ-ერთი ჯილდო ოსკარის დაჯილდოებაზე, რომელიც იმართება ყოველწლიურად ამერიკის შეერთებულ შტატებში. ის გაიცემა 1963 წლიდან, თუმცა ჯილდომ სახელი რამდენიმეჯერ შეიცვალა.
რესურსები ინტერნეტში
კატეგორია:ოსკარი
ინკლინგები
წევრები
ინკლინგების უფრო აქტიური წევრები (რომელთა ნაწილი უნივერსიტეტის აკადემიკოსი იყო) იყვნენ:
უფრო იშვიათად შეკრებებში მონაწილეობდნენ:
სხვა მიწვეული მონაწილეები:
სქოლიო
კატეგორია:ლიტერატურული საზოგადოებები კატეგორია:კლაივ ლუისი კატეგორია:ჯ. რ. რ. ტოლკინი
ლიუხოვ-დანენბერგის რაიონი
ლიუხოვ-დანენბერგის რაიონი (Landkreis Lüchow-Dannenberg) — რაიონი გერმანიაში. რაიონის ცენტრი — ქალაქი ლიუხოვი. რაიონი შედის ქვემო საქსონიის ფედერალურ მხარეში. იკავებს 1.220,46 კვ. კმ. ფართობს. მოსახლეობა შეადგენს 51 352 ადამიანს. მოსახლეობის სიმჭიდროვე — 42 ადამიანი/კვ.კმ-ზე. რაიონის ოფიციალური კოდი — 03 3 54.
რესურსები ინტერნეტში
კატეგორია:ქვემო საქსონიის რაიონები
ვესელიი-პოდილი (სემენივკის რაიონი)
ვესელიი-პოდილი (Веселий Поділ) — სოფელი უკრაინაში. მდებარეობს პოლტავის ოლქის სემენივკის რაიონში. 2013 წელს სოფლის მოსახლეობა 1196 კაცს შეადგენდა.
რესურსები ინტერნეტში
კატეგორია:სემენივკის რაიონის სოფლები (პოლტავის ოლქი)
პადინგტონი 2
პადინგტონი 2 (ინგლ. Paddington 2) — 2017 წლის მოქმედებითი ანიმაციური კომედიური ფილმი, რომლის რეჟისორია პოლ კინგი, სცენარის ავტორები კი - კინგი და სიმონ ფარნაბი. ფილმი შექმნილია მაიკლ ბონდის (რომელსაც ფილმიც ეძღვნება, ის იმ წელს გარდაიცვალა) დათვი პადინგტონის ისტორიებზე დაყრდნობით. ეს არის პადინგტონის გაგრძელება (2014) და წარმოებულია Heyday Films-ისა და StudioCanal UK-ის თანაწარმოებით. ფილმში, ბენ უიშაუ ასხმოვანებს პადინგტონს, ხოლო სხვა მსახიობებს შორისაა: ჰიუ ბონევილი, სალი ჰოუკინსი, ბრენდან გლისონი, ჯული უოლტერსი, ჯიმ ბროდბენტი, პიტერ კაპალდი და ჰიუ გრანტი. ფილმში პედინგტონი ცდილობს საჩუქარი უყიდოს დედას დაბადების დღისთვის, მაგრამ მას ქურდობისთვის დაიჭერენ. მისი ოჯახი ცდილობს ნამდვილი დამნაშავის პოვნას და პადინგტონის უდანაშაულობის დამტკიცებას.
ძირითადი გადაღებები 2016 წლის ოქტომბერში დაიწყო და 2017 წლის ივნისში დასრულდა. ფილმი თეატრალურად გამოვიდა 2017 წლის 10 ნოემბერს გაერთიანებულ სამეფოში და 2017 წლის 6 დეკემბერს საფრანგეთში და მსოფლიოს მასშტაბით 227 მილიონი აშშ დოლარი გამოიმუშავა. ფილმმა მოწონება დაიმსახურა Metacritic–ზე, ხოლო Rotten Tomatoes– ზე მისიშეფასება 100%-ის ტოლია 243 პოზიტიური შეფასებაზე დაყრდნობით. მან მიიღო ბრიტანეთის აკადემიის 71-ე ფილმების დაჯილდოების სამი ნომინაცია: გამოჩენილი ბრიტანული ფილმის, საუკეთესო ადაპტირებული სცენარის და მეორეხარისხოვანი როლის საუკეთესო შემსრულებლის (გრანტისთვის) კატეგორიებში.
წარმოება
2015 წლის აპრილში დევიდ ჰეიმანმა, პადინგტონის (2014) პროდიუსერმა დაადასტურა, რომ გაგრძელებაზე მუშაობა მიმდინარეობდა. ასევე ცნობილი გახდა, რომ პოლ კინგი დაბრუნდებოდა რეჟისორის პოსტზე და სიმონ ფარნაბისთან ერთად დაწერდა სცენარს. ჰეიმანის Heyday Films– მა და StudioCanal– მა შექმნეს ფილმი, რაც მას ბრიტანულ – ფრანგულ თანაპროდუქციად აქცევს. 2016 წლის ოქტომბრისთვის, პადინგტომის მსახიობები - ჰიუ ბონევილი, სალი ჰოკინსი, ჯული უოლტერსი, ჯიმ ბროდბენტი, პიტერ კაპალდი, მადლენ ჰარისი, სამუელ ჯოსლინი, ბენ უიშოუ და იმელდა სტანტონი კვლავ შეასრულებდნენ თავიანთ როლებს ფილმის გაგრძელებაში. ასევე დადასტურდა, რომ სამსახიობო ჯგუფს შეუერთდებოდა ჰიუ გრანტი და ბრენდან გლისონი. მინი|274x274პქ|დათვი პადინგტონის ძეგლი [[პადინგტონი (სადგური)|პადინგტონის სადგურზე]] ძირითადი გადაღებები დაიწყო 2016 წლის 18 ოქტომბერს. ბევრი სცენა გადაიღეს Pinewood Studios-სა და Warner Bros. სტუდიაში ლივსდენში. სცენების ნაწილის გადაღებები შედგა თაუერ ბრიჯსა და ლონდონის წმინდა პავლეს ტაძარში. ჯონა კოუმბსმა, რომელიც ფილმის გადაღებების ადგილებს ხელმძღვანელობდა, განაცხადა: Framestore– მა უზრუნველყო ფილმის ვიზუალური ეფექტები, მათ შორის დახვეწილი სცენების თანმიმდევრობა. 2017 წლის 7 თებერვალს გადაღებების მიმდინარეობა გაიშვა CBBC-ზე. გადაღებები მიმდინარეობდა ლონდონის პატარა ვენეციაში სამი დღის განმავლობაში, და ასევე შეპტონის მალეტის ციხეში და კნეუბორტის პარკში. ძირითადი გადაღებები 2017 წლის 27 ივნისს დასრულდა. მაიკლ ბონდი, დათვი პადინგტონის პერსონაჟის შემქმნელი, იმავე დღეს გარდაიცვალა და სწორედ ამიტომ ფილმი მას მუძღვნეს.
საუნდტრეკი
ფილმის მუსიკა შექმნა დარიო მარიანელმა.
ფილმის პრემიერა
პადინგტონი 2 – ის მსოფლიო პრემიერა შედგა ლონდონში 2017 წლის 5 ნოემბერს და თეატრალურად გამოვიდა გაერთიანებულ სამეფოში 10 ნოემბერს. იგი გამოვიდა 6 დეკემბერს საფრანგეთში, 7 დეკემბერს გერმანიაში, 21 დეკემბერს ავსტრალიასა და ახალ ზელანდიაში, და 2018 წლის 12 იანვარს შეერთებულ შტატებში. StudioCanal– მა ფილმი გაავრცელა გაერთიანებულ სამეფოში, საფრანგეთში, გერმანიაში, ავსტრალიასა და ახალ ზელანდიაში.
სქოლიო
კატეგორია:Warner Bros.-ის ფილმები კატეგორია:studioCanal-ის ფილმები კატეგორია:ბრიტანულ რომანებზე დაფუძნებული ფილმები კატეგორია:ინგლისურენოვანი ფილმები კატეგორია:ფრანგული ფილმები კატეგორია:ბრიტანული ფილმები კატეგორია:2010-იანი წლების კომედიური ფენტეზი ფილმები კატეგორია:2010-იანი წლების საბავშვო კომედიური ფილმები კატეგორია:2017 წლის ფილმები
კაპაკმარკის რაიონი
კაპაკმარკის რაიონი (Distrito de Capacmarca) — რაიონი პერუში, კუსკოს რეგიონის ჩუმბივილკასის პროვინციაში. მდებარეობს ზღვის დონიდან 3 565 მეტრზე. 2007 წლის მონაცემებით, მოსახლეობა 4 813 ადამიანს შეადგენდა, სიმჭიდროვე 18 ადამიანი კმ²-ზე. ფართობი 271.81 კმ²-ია.
რესურსები ინტერნეტში
კატეგორია:კუსკოს რეგიონის რაიონები კატეგორია:ჩუმბივილკასის პროვინციის რაიონები
ნინბურგის რაიონი
ნინბურგის რაიონი (Landkreis Nienburg/Weser) — რაიონი გერმანიაში. რაიონის ცენტრი — ქალაქი ნინბურგი. რაიონი შედის ქვემო საქსონიის ფედერალურ მხარეში. იკავებს 1.398,9 კვ. კმ. ფართობს. მოსახლეობა შეადგენს 125 870 ადამიანს. მოსახლეობის სიმჭიდროვე — 90 ადამიანი/კვ.კმ-ზე. რაიონის ოფიციალური კოდი — 03 2 56.
Hips Don't Lie
Hips Don't Lie — კოლუმბიელი მომღერლის და კომპოზიტორის შაკირას სინგლი მისი მეშვიდე სტუდიური ალბომიდან Oral Fixation, Vol. 2. სიმღერის გამოშვების თარიღია 2006 წლის 26 თებერვალი. სიმღერაში, ასევე, მონაწილოებას იღებს ჰაიტელი მომღერალი უიაკლეფ ჟანი.
„Hips Don't Lie“-მა მიაღწია პირველ ადგილს Billboard Hot 100-ში და, აშშ-ის ჩარტების გარდა, სიმღერამ,ასევე, დაიკავა პირველი ადგილი კიდევ 55 ქვეყნის წამყვან ჩარტებში. ამ დროისთვის გაყიდულია სიმღერის დაახლოებით 16 მილიონი ასლი (10 მილიონი ინტერნეტ-გადმოწერა და 6 მილიონი ფიზიკური ასლი). ამ მაჩვენებლით ის 21-ე საუკუნის ყველაზე გაყიდვად სინგლებს შორის ერთ-ერთია.
სქოლიო
კატეგორია:2006 წლის სინგლები
ლაშა მეშვილდიშვილი
ლაშა მეშვილდიშვილი (დაბადების თარიღი უცნობია) — ქართველი სპორტსმენი (სუმო). საერთაშორისო ტურნირის ოქროს მედლის მფლობელი (2017, აზერბაიჯანი). ევროპის ჩემპიონატის ბრინჯაოს მედლის პრიზიორი (2017, თბილისი, საქართველო).
რესურსები ინტერნეტში
კატეგორია:ქართველი სუმოისტები კატეგორია:პიროვნებები გაურკვეველი დაბადების თარიღით
ალეგრი
ალეგრი (Alegre) — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 277 მეტრზე. მიეკუთვნება ესპირიტუ-სანტუს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ალეგრის შემადგენლობაში.
მონღოლეთის მუსიკა
მინი მონღოლეთის მუსიკა - მონღოლეთის მუსიკალური ტრადიცია. მუსიკა მონღოლეთის კულტურის განუყოფელი ნაწილია. მონღოლეთის უნიკალურ წვლილს მსოფლიო მუსიკალურ კულტურაში შეადგენენ "გრძელი სიმღერები", ზედტონური სიმღერა და მორინ ხუური, ცხენთავიანი ვიოლინოს მსგავსი საკრავი. მონღოლეთის მუსიკა ასევე მდიდარია ქვეყნის სხვადასხვა ეთნიკურ ჯგუფებთს წვლილით, მათ შორისაა ოირატები, ჰოტოგოიდები, ტუვანები, დარჰადები, ბურიატები, ცაატანები, დარიგანგები, უზემჩინები, ბარგები, ყაზახები და ქალჰები. გარდა ტრადიციული მუსიკისა, დასავლური კლასიკური მუსიკა და ბალეტი დიდი პოპულარობით სარგებლობდა მონღოლეთის სახალხო რესპუბლიკის დროს. მონღოლეთში თანამედროვე მუსიკის ყველაზე პოპულარულ ფორმებს შორისაა დასავლეთის პოპი და როკი, ასევე ხალხური მუსიკის შთაგონებული მონღოლური მუსიკა.
ალეგრი
რესურსები ინტერნეტში
კატეგორია:ესპირიტუ-სანტუს შტატის მუნიციპალიტეტები
მონღოლეთის მუსიკა
ყელით სიმღერა
მონღოლეთის სიმღერის ტრადიციული ტექნიკაა ზედტონუტი ანუ ყელით სიმღერა, მონღოლურ ენაში ცნობილია როგორც höömij (ყელი). ის ასევე გვხვდება ზოგადად შუა აზიის რეგიონში და აზიის სხვა ხალხების მუსიკაში. ამ ტიპის სიმღერა უფრო ინსტრუმენტის ტიპად არის მიჩნეული. ის გულისხმობს სუნთქვის სხვადასხვა მეთოდს, ყელით ერთდროულად ორი განსხვავებული ტონის ბგერის წარმოქმნას - ჟღერადი და ყეუ ბგერის. ხმა გულმკერდის არეში ჩაკეტილი სუნთქვის შედეგია. არსებობს ყელით სიმღერის რამდენიმე ტექნიკა.
"გრძელი სიმღერა"
"გრძელი სიმღერა " (Urtyin duu ) მონღოლური მუსიკის ერთ-ერთი მთავარი ფორმატია. მისი ყველაზე გამორჩეული თვისებაა ტექსტის თითოეული მარცვლის მაქსიმალური გაწელვაწ; ოთხწუთიანი სიმღერა შეიძლება მხოლოდ ათი სიტყვისგან შედგებოდეს. მისთვის დახასიათებელია ნელი ტემპი, ფართო ინტერვალები და არა ფიქსირებული რიტმი. რაც უფრო მდიდარი და გრძელია მომღერლის მიერ გაწელილი ბგერა, მით უფრო ფასეულობს მომღერალი. ლირიკული თემები განსხვავდება: ფილოსოფიური, რელიგიური, რომანტიკული ან სადღესასწაულო, ტექსტებში ხშირაბ გვხვდება ცხენების სიმბოლო. გრძელი სიმღერისთვის აღმოსავლეთ მონღოლები, როგორც წესი, იყენებენ მორინ ხურს (ცხენთავიან ვიოლინოს) ან ხალხურ ფლეიტას. დასავლეთი მონღოლები ხშირად ინსტრუმენტებს არ იყენებენ. ცნობილია, რომ XVI საუკუნეში მონღოლური მუსიკა პოპულარული იყო ჩინეთის სამეფო კარზე.
თანამედროვე მუსიკა
მონღოლეთის დედაქალაქში არსებობს მონღოლეთის გარეთ ფაქტიურად უცნობი მუსიკალური ინდუსტრია. ეს თანამედროვე მუსიკა სხვადასხვა სახის პოპულარული მუსიკის ჟანრების ნაზავი. იგი ხშირად იყოფა პოპად, როკად, ჰიპ ჰოპად და ალტერნატიულ მუსიკად (შედგება ალტერნატიული როკისა და ჰევი მეტალისგან). პოპ-ინდუსტრიაში შედის ბიჭების ჯგუფები, როგორიცაა "Camerton", "Nomin Talst" და "Motive"; გოგონების ჯგუფები, როგორებიცაა "SweetYmotion", "Kiwi", "3 ohio" და "Lipstick" და სოლო შემსრულებლები, მაგ. D, Sarantuya, სერჩმაა, დელგემორონი, Bold, BX და Ariunaa. ზოგიერთმა შემსრულებელმა პოპულარობა მონღოლეთის გარეთაც მოიპოვა, მაგ. რუსეთის პოპ-ვარსკლავი ამარქუ ბორქუ. მონღოლეთში პოპულარია ასევე ხალხური მოტივების შერწყმა პოპ-მუსიკასთან, ხალხურია მათი ტექსტებიც - ხშირი თემებია ცხენების და მშობლების ქება.
წყაროები
კატეგორია:აზია კატეგორია:მონღოლეთი კატეგორია:მუსიკა
ვესელივკა (დიკანკის რაიონი)
ვესელივკა (Веселівка) — სოფელი უკრაინაში. მდებარეობს პოლტავის ოლქის დიკანკის რაიონში. 2013 წელს სოფლის მოსახლეობა 81 კაცს შეადგენდა.
რესურსები ინტერნეტში
კატეგორია:დიკანკის რაიონის სოფლები
თუბა ბუიუქუსთუნი
ჰათიჯე თუბა ბუიუქუსთუნი (Hatice Tuba Büyüküstün; დ. 5 ივლისი, 1982) — თურქი მსახიობი.
ადრეული ცხოვრება და განათლება
თუბა ბუიუქუსთუნი დაიბადა 1982 წლის 5 ივლისს, სტამბოლში. მან დაამთავრა „დოგუსის“ სკოლა, ხოლო შემდგომ კი ჩააბარა „Mimar Sinan Fine Arts-ის“ უნივერსიტეტში, სადაც სწავლობდა კოსტუმებისა და სცენის დიზაინს. უნივერსიტეტში სწავლისას მან დაიწყო მონაწილეობის მიღება სარეკლამო რგოლებში ცნობილი ბრენდებისთვის როგორებიცაა: Kremini, Molped, Colin's, Pantene. ხოლო შემდგომ კი მეგობრის რჩევით სამსახიობო სფეროში აქტიურად ჩაბმა გადაწყვიტა. გაიცნო მსახიობი თომრის გირითლიოღლუ, რომელმაც თუბას სამსახიობო სფეროში აქტიური მოღვაწეობისკენ უბიძგა.
კარიერა
თუბას დებიუტი სატელევიზიო შოუში შედგა 2003 წელს „სულთან მაქამი-ს“ ბოლო ოთხ ეპიზოდში მონაწილეობით. მისმა სილამაზემ და დამაჯერებელმა თამაშმა პროდიუსერებისა და რეჟისორების ყურადღება მიიქცია და მის ცხოვრებაში ახალი ეპიზოდი დაიწყო. სთავაზობდნენ სხვადასხვა საპნის ოპერებში მონაწილეობას, ხოლო თურქი საზოგადოება თანდათან იხიბლებოდა მისით.
2004 წელს მან მონაწილეობა მიიღო სერიალში „ნაქარგები ვარდიდან“, სადაც განასახიერა გულიზარი. მისი პერფორმანსი იმდენად სწორედ იყო განსახიერებული, რომ მან სერბიასა და მონტენეგროს საერთაშორისო სატელევიზიო ფესტივალზე საუკეთესო მსახიობის წოდება მიიღო. სერიალმა „ცაცხვების ქვეშ“ თუბას ნამდვილი წარმატება მოუტანა. აქედან დაიწყო თუბას კარიერული წინსვლა, რასაც მოჰყვა 2006 წელს საკმაოდ ცნობილი ფილმი „გამოცდა“, სადაც მან ჟან-კლოდ ვან დამს გაუწია პარტნიორობა.
2007 წელს, მისი მონაწილეობით გამოვიდა სერიალი „ასი“, სადაც მან პარტნიორობა მურათ ილდირიმს გაუწია. მათი ერთობლივი პროექტი საოცრად პოპულარული გახდა და ის არაერთმა უცხო ქვეყანამ შეისყიდა. გარდა ამისა, სერიალი წარდგენილი იყო 51-ე მონტე კარლოს სატელევიზიო ფესტივალზე, როგორც საუკეთესო საპნის ოპერა. 2012 წლის მიწურულს, თუბას მონაწილეობით გამოვიდა კვლავ წარმატებული პროექტი „20 წუთი“. სერიალში განსახიერებული პერსონაჟისთვის თუბა წარდგენილი იყო 42-ე ემის საერთაშორისო ჯილდოზე საუკეთესო მსახიობის ნომინაციაში. 2014 წლიდან კი ცნობილ მსახიობ ენგინ აქიურექს უწევს პარტნიორობას სერიალში „შავი ფული და სიყვარული“. დღესდღეობით თუბა არის ერთ-ერთი მოთხოვნადი მსახიობი თურქეთში, რომელსაც ქვეყნის საზღვრებს გარეთაც იცნობენ.
2014 წელს, თუბა დაინიშნა თურქული „UNICEF“-ის კეთილი ნების ელჩად. ხშირად სტუმრობს ლტოლვილთა ბანაკებს და სწორედ ამიტომ მას „თურქი ანჯელინა“ შეარქვეს, არა ფიზიკური მსგავსების გამო, არამედ ქველმოქმედების კუთხით. ის ერთ-ერთი აქტიური თურქი ქველმოქმედი ცნობადი სახე.